ໃນຕອນເຊົ້າຂອງວັນທີ 11 ເດືອນ ຕຸລາ ປີ 2017 ທີຫ້ອງປະຊຸມທັນສະໄໝຂອງຫ້ອງວ່າການ ນວ ໄດ້ຈັດກອງປະຊຸມປືກສາຫາລື 3 ພາກສ່ວນ ນະຄອນຫຼວງວຽງຈັນ, ກະຊວງປ້ອງກັນຄວາມສະຫງົບ ແລະ ກະຊວງໂຍທາທິການ ແລະ ຂົນສົ່ງ) ວ່າດ້ວຍການຈັດສັນຄວາມເປັນລະບຽບຮຽບຮ້ອຍ, ການແກ້ໄຂອຸປະຕິເຫດ ແລະການແກ້ໄຂການຈາລະຈອນແອອັດ ໃນ ນວ, ໂດຍເປັນປະທານຂອງ 3ທ່ານຄື: 1. ທ່ານ ດຣ ອານຸພາບ ຕຸນາລົມ, ຮອງເລຂາຄະນະພັກ, ກຳມະການສູນການພັກ, ປະທານສະພາປະຊາຊົນ ນວ, 2. ທ່ານ ນາງ ວິໄລຄຳ ໂພສາລາດ, ຮອງລັດຖະມົນຕີກະຊວງ ຍທຂ, 3. ທ່ານ ພົຕ ສິນທະວົງ ໄຊຍະກອນ, ຮອງລັດຖະມົນຕີ ກະຊວງ ປກສ.
ໃນວັນທີ 10 ຕຸລາ, ທີ່ຫ້ອງປະຊຸມຊັ້ນ 4 ຂອງຫ້ອງວ່າການນະຄອນຫຼວງ ໄດ້ຮ່ວມກັບກະຊວງໂຍທາທິການ ແລະ ຂົນສົ່ງ ໄດ້ຈັດກອງປະຊຸມ ສຳມະນາກ່ຽວກັບການຈັດສັນຄວາມບໍ່ເປັນລະບຽບຮຽບຮ້ອຍໃນ ນວ, ພ້ອມຖືໂອກາດນີ້ເປັນການສະເຫຼີມສະຫຼອງວັນສັບປະດາເຄກາສະຖານໂລກ ຄົບຮອບ 32 ປີ, ໂດຍການເຂົ້າຮ່ວມຂອງ ທ່ານ ແກ້ວພິລາວັນ ອາໄພລາດ ຮອງເຈົ້າຄອງ ນວ, ທ່ານ ນາງ ວິໄລຄຳ ໂພສາລາດ ຮອງລັດຖະມົນຕີກະ ຊວງໂຍທາທິການ ແລະ ຂົນສົ່ງ.
ເພື່ອເປັນການສ້າງຂະບວນການຕ້ອນຮັບວັນສຳຄັນຂອງຊາດສືບຕໍ່ປະຕິບັດຕາມຈົດໝາຍທາງລັດຖະການຂອງທ່ານເຈົ້າຄອງນະຄອນຫຼວງວຽງຈັນ ໃນການສ້າງເມືອງວຽງຈັນໃຫ້ມີຄວາມສວຍງາມສະອາດງາມຕາ ໜ້າຢູ່ອາໄສ ຕ້ອນຮັບປີທ່ອງທ່ຽວລາວ 2018 ທີ່ຈະມາເຖິງ.
ກອງປະຊຸມອົງການປົກຄອງນະຄອນຫຼວງວຽງຈັນ ຄັ້ງທີ 12 ວັນທີ 25-26 ກັນຍາ 2017 ຢູ່ຫ້ອງວ່າການປົກຄອງນະຄອນຫຼວງວຽງຈັນ ໂດຍການເປັນປະທານຂອງທ່ານ ສິນລະວົງ ຄຸດໄພທູນ ເຈົ້າຄອງນະຄອນຫຼວງວຽງຈັນ ມີບັນດາຄະນະນຳອ້ອມຂ້າງອົງການປົກຄອງນະຄອນຫຼວງວຽງຈັນ ເຂົ້າຮ່ວມ.
ຕອນເຊົ້າຂອງວັນທີ 31 ສິງຫາ 2017 ເມືອງຫາດຊາຍຟອງເປັນກຽດຢ່າງສູງ ໄດ້ຕ້ອນຮັບ ທ່ານ ບຸນຍັງ ວໍລະຈິດ ປະທານປະເທດແຫ່ງ ສປປ ລາວ ໃນການລົງຢ້ຽມຢາມຊຸກ ຍູ້ການຜະລິດກະສິກຳຂອງຄອບຄົວຕົວແບບ ແລະ ພົບປະໂອ້ລົມກັບພະນັກງານອົງການປົກຄອງເມືອງຫາດຊາຍຟອງ ນວ. ເຂົ້າຮ່ວມຕ້ອນຮັບໂດຍທ່ານ ສິນລະວົງ ຄຸດໄພທູນ ເຈົ້າ ຄອງນະຄອນຫຼວງວຽງຈັນ, ທ່ານ ບຸນທາມ ພຸດທະວົງສາ ເຈົ້າເມືອງຫາດຊາຍຟອງ, ພ້ອມດ້ວຍບັນດາພະແນກການ, ຫ້ອງການ ແລະ ພາກສ່ວນກ່ຽວຂ້ອງ ເຂົ້າຮ່ວມຕ້ອນຮັບ ຢ່າງອົບອຸ່ນ.